Ljósanæturmótið í körfubolta , eða Reykjanescup , var haldið á bæjarhátíð Reyknesinga um síðustu helgi . Strákarnir í meistaraflokki Snæfells gerðu sér lítið fyrir og unnu Grindavík í úrslitaleik mótsins 84 - 82 og eru þar með Reykjanescup meistarar . Meistaraflokkur kvenna spilaði einnig til úrslita gegn Haukastúlkum en þær síðarnefndu höfðu betur 84 - 76 í hörkuleik . Snæfellsstúlkur tóku því annað sætið . Í karlaliðinu var Jón Ólafur Jónsson atkvæðamestur með 22 stig en hjá stúlkunum var nýr leikmaður , Shannon McKever frá Bandaríkjunum , stigahæst með 25 stig .